**โครงการศูนย์ภูฟ้าพัฒนาตามแนวพระราชดำริ**

**สมเด็จพระเทพรัตนราชสุดาฯ สยามบรมราชกุมารีจังหวัดน่าน**

**1. หน่วยงานรับผิดชอบ**

**1.1 หน่วยงานหลัก** ศูนย์ภูฟ้าพัฒนา ตำบลภูฟ้า อำเภอบ่อเกลือ จังหวัดน่าน

**1.2 หน่วยงานบูรณาการ** สำนักงานการปฏิรูปที่ดินเพื่อเกษตรกรรม (ส.ป.ก.)

หน่วยงานสังกัดกระทรวงเกษตรและสหกรณ์ และหน่วยงานอื่นๆ ที่เกี่ยวข้อง

**2. ความสอดคล้องกับยุทธศาสตร์**

2.1 ยุทธศาสตร์ชาติระยะ 20 ปี ยุทธศาสตร์ที่ 4 ด้านการสร้างความเสมอภาคและเท่าเทียมกันทางสังคม

2.2 แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 2 การสร้างความเป็นธรรมและลดความเลื่อมล้ำในสังคม

2.3 ยุทธศาสตร์การจัดสรรและแผนงานงบประมาณปี 2563

: ยุทธศาสตร์ที่ 4 ด้านการสร้างโอกาสและความเสมอภาคทางสังคม

: แผนงานยุทธศาสตร์เสริมสร้างพลังทางสังคม

**3. หลักการและเหตุผล**

อำเภอบ่อเกลือและอำเภอเฉลิมพระเกียรติ จังหวัดน่าน เป็นพื้นที่เป้าหมายหนึ่งที่สมเด็จพระเทพรัตนราชสุดาฯ สยามบรมราชกุมารี ทรงเลือก ด้วยทรงตระหนักถึงสภาพป่าที่เสื่อมโทรมและถูกทำลาย  
อย่างรวดเร็ว และยังเป็นพื้นที่ต้นน้ำน่าน ประกอบกับสภาพภูมิประเทศที่เป็นภูเขาสูงสลับซับซ้อนทำให้ราษฎรขาดโอกาสทั้งเศรษฐกิจและสังคม ดังนั้นภายหลังจากที่พระองค์เสด็จพระราชดำเนินเยี่ยมราษฎร  
และทอดพระเนตรบ่อเกลือสินเธาว์ ณ บ้านบ่อหลวง อำเภอบ่อเกลือ เมื่อวันที่ 11 กุมภาพันธ์ พ.ศ. 2538   
จึงมีพระราชดำริให้สำนักงานโครงการส่วนพระองค์ฯ ดำเนินงานพัฒนาคุณภาพชีวิตของเด็กและเยาวชน  
ในโรงเรียนประถมศึกษาก่อนเป็นอันดับแรก แล้วจึงขยายไปยังศูนย์การเรียนรู้ชุมชนชาวไทยภูเขา   
“แม่ฟ้าหลวง” และทรงขยายงานพัฒนาด้านอื่นๆ เพื่อช่วยเหลือครอบครัวของเด็กทั้งสองอำเภอ ดังนั้นในเวลาต่อมางานโครงการพัฒนาต่างๆ ในพื้นที่ทั้งสองอำเภอ จึงมีชื่อเรียกรวมกันว่า “โครงการภูฟ้าพัฒนาตามพระราชดำริ สมเด็จพระเทพรัตนราชสุดาฯ สยามบรมราชกุมารี”

สำนักงานการปฏิรูปที่ดินเพื่อเกษตรกรรม (ส.ป.ก.) ร่วมสนองพระราชดำริสมเด็จพระเทพรัตนราชสุดาฯ สยามบรมราชกุมารี ตั้งแต่ปี พ.ศ. 2550 ตามที่ผู้ว่าราชการจังหวัดน่านมีหนังสือถึงเลขาธิการ ส.ป.ก. ขอรับการสนับสนุนการดำเนินงานโครงการศูนย์ภูฟ้าพัฒนาฯ ภายใต้ 3 กิจกรรมสำคัญ คือ 1) ดำเนินการรังวัดแปลงที่ดินรายแปลงเพื่อจำแนกสิทธิการใช้ประโยชน์ที่ดินรายแปลงให้เกษตรกรผู้เข้าทำประโยชน์ในที่ดินของศูนย์ภูฟ้าพัฒนาฯ 2) สำรวจฐานข้อมูลการถือครองที่ดินรายแปลง การทำประโยชน์ที่ดินของเกษตรกรเพื่อวางแผน  
และพัฒนาร่วมกับส่วนราชการที่เกี่ยวข้อง 3) ดำเนินการสำรวจของเขตของพื้นที่โครงการ นับตั้งแต่เริ่มโครงการ ส.ป.ก. ได้ดำเนินการสำรวจรังวัด จัดที่ดินรายแปลงให้แก่เกษตรกรจำนวน 127 ราย เนื้อที่ 1,200 ไร่ และสำรวจฐานข้อมูลรายบุคคล ซึ่งจากข้อมูลการสำรวจพบว่า เกษตรกรมีการใช้ที่ดินไม่เหมาะสม   
ทำประโยชน์ไม่เต็มแปลง ทำให้มีรายได้ไม่เพียงพอแก่การครองชีพ ประกอบกับเพื่อสนองพระราชปณิธาน  
ของพระองค์ ในการพัฒนาคุณภาพชีวิตราษฎรบนพื้นที่สูงและใช้เป็นต้นแบบในการพัฒนา ส่งเสริมอาชีพ  
ที่เหมาะสมกับศักยภาพของราษฎรและพื้นที่บนที่สูง เป็นศูนย์รวบรวมและพัฒนาผลิตภัณฑ์ให้สอดคล้อง  
ด้านการตลาด พัฒนาสู่การท่องเที่ยวเชิงอนุรักษ์ ศึกษาธรรมชาติ วัฒนธรรมท้องถิ่น ทำให้ในปีงบประมาณ พ.ศ. 2561 ส.ป.ก. จึงมีความจำเป็นอย่างยิ่งในการร่วมสนองพระราชดำริต่อ ภายใต้โครงการ “โครงการ

-2-

ศูนย์ภูฟ้าพัฒนาตามแนวพระราชดำริ สมเด็จพระเทพรัตนราชสุดาฯ สยามบรมราชกุมารี จังหวัดน่าน” เพื่อให้ราษฎร์ในพื้นที่โครงการมีการใช้ประโยชน์ในที่ดินอย่างเต็มที่ ส่งผลให้เกษตรกรมีคุณภาพชีวิตที่ดี สามารถพึ่งพาตนเองได้อย่างยั่งยืน

**4. วัตถุประสงค์**

4.1 เพื่อการพัฒนาคุณภาพชีวิตราษฎรบนพื้นที่สูงและใช้เป็นต้นแบบในการพัฒนาต่อไป

4.2 เพื่อการส่งเสริมอาชีพที่เหมาะสมกับศักยภาพของราษฎร

**5. กลุ่มเป้าหมายการดำเนินการ**

เกษตรกร จำนวน 50 ราย ร่วมคัดเลือกกับศูนย์ภูฟ้าพัฒนา

**6. พื้นที่ดำเนินการ**

พื้นที่ทรงงาน จำนวน 1,200 ไร่ ณ อำเภอบ่อเกลือและอำเภอเฉลิมพระเกียรติ จังหวัดน่าน

**7. หลักเกณฑ์/เงื่อนไข**

**7.1 การคัดเลือกพื้นที่**อยู่ในพื้นที่ทรงงาน จำนวน 1,200 ไร่ ที่จัดสรรที่ทำการเกษตรให้แก่เกษตรกรในอำเภอบ่อเกลือและอำเภอเฉลิมพระเกียรติ จังหวัดน่าน

**7.2 การคัดเลือกเกษตรกร**

1) เป็นเกษตรกรในโครงการศูนย์ภูฟ้าพัฒนา

2) ผ่านการคัดเลือกจากศูนย์ภูฟ้าและส.ป.ก. เข้ารับการส่งเสริมจำนวน 50 ราย

**7.3 การดำเนินงาน**แผนงานและการดำเนินการเป็นไปตามมติและความเห็นชอบของคณะอนุกรรมการจัดทำแผนแม่บทการพัฒนาโครงการอันเนื่องมาจากพระราชดำริ จังหวัดน่าน

**8. วิธีดำเนินงาน**

8.1 ร่วมกับศูนย์ภูฟ้าพัฒนา และคณะอนุกรรมการจัดทำแผนแม่บทการพัฒนาโครงการ  
อันเนื่องมาจากพระราชดำริ จังหวัดน่านจัดทำแผนปฏิบัติการแบบมีส่วนร่วม

8.2 ร่วมกับศูนย์ภูฟ้าพัฒนาคัดเลือกเกษตรกรเพื่อเข้ารับการส่งเสริมองค์ความรู้ จำนวน 50 รายและจัดตั้งเป็นศูนย์ต้นแบบ จำนวน 10 ศูนย์

8.3 จัดเก็บข้อมูลพื้นฐาน เช่น รายได้ ต้นทุนการผลิต ปัญหาอุปสรรคในการประกอบอาชีพ

8.4 จัดฝึกอบรมส่งเสริมองค์ความรู้ หลักสูตรการเพิ่มศักยภาพการใช้ประโยชน์ที่ดินด้านเกษตรผสมผสาน จำนวน 50 รายผ่านศูนย์ภูฟ้าพัฒนา

8.5 สนับสนุนปัจจัยการผลิตให้กับศูนย์ต้นแบบด้านการทำเกษตรผสมผสาน จำนวน 10 ศูนย์

8.6 ติดตามผลการดำเนินงานผลการใช้จ่ายเงินอย่างต่อเนื่องและสม่ำเสมอเป็นประจำทุกเดือน   
เพื่อรับทราบปัญหาและอุปสรรคของการดำเนินงาน

8.7 รายงานแผนงาน/ผลงานในระบบ.(PARA).และรายงานการใช้จ่ายงบประมาณให้กับ กปร.  
ทุกวันที่ 25 ของเดือน

8.8 ประเมินผลเชิงปริมาณและคุณภาพในช่วงไตรมาสที่ 4 เพื่อศึกษาปัจจัยที่ส่งผลกระทบต่อการดำเนินงานโครงการ/และเกษตรกรที่ได้รับการฝึกอบรมนำความรู้ไปใช้ประโยชน์และการจัดทำเล่มสรุปผล  
การดำเนินงานโครงการ

-3-

8.9 เอกสารเผยแพร่ประชาสัมพันธ์ข้อมูลข่าวสารงานโครงการ/ผลสำเร็จของเกษตรกรใน

ช่องทางต่างๆ เช่นสื่อออนไลน์ เอกสาร เป็นต้น

8.10 พัฒนาศักยภาพเกษตรกร/เจ้าหน้าที่

**9. ตัวชี้วัด**

9.1 เชิงปริมาณ: เกษตรกรในเขตปฏิรูปที่ดินได้รับการส่งเสริมตามแนวพระราชดำริ 50 ราย

9.2 เชิงคุณภาพ: ร้อยละ 80 ของครัวเรือนเกษตรกรนำความรู้ไปปรับใช้ในการประกอบอาชีพ

9.3 ผลสัมฤทธิ์ : รายได้เฉลี่ยครัวเรือนเกษตรกรเป้าหมายในเขตปฏิรูปที่ดินเพิ่มขึ้นไม่น้อยกว่าร้อยละ3 ต่อปี

**10. งบประมาณ**

755,200 บาท

**11. ระยะเวลาดำเนินโครงการ**

1 ตุลาคม 2562 - 30 กันยายน 2563

**12. ประโยชน์ที่คาดว่าจะได้รับ**

12.1 เกษตรกรตระหนักถึงความสำคัญของการได้รับการจัดสรรที่ดินทำกิน และมีแนวทางการใช้ประโยชน์ในที่ดินอย่างมีประสิทธิภาพมากขึ้น

12.2 เกษตรกรมีการพัฒนาคุณภาพชีวิต และมีอาชีพที่เหมาะสมกับศักยภาพของเกษตรกรและพื้นที่บนที่สูง

12.3 เกษตรกรในพื้นที่ทรงงานและพื้นที่ใกล้เคียงโครงการมีต้นแบบในด้านการทำเกษตรผสมผสาน